projecte-aina/catalan_government_crawling huggingface dataset:
Europa Creativa MEDIA ha publicat els resultats de la convocatòria de suport a la distribució automàtica de films europeus no nacionals.
A Catalunya, 6 empreses distribuïdores han estat seleccionades.
En total, les 6 distribuïdores han generat un fons potencial de 596.321€.
En global, el programa MEDIA ha seleccionat 263 distribuïdores amb un fons generat aproximat d'uns 19 milions d'euros.
Aquesta convocatòria té com a objectiu la creació de sistemes de suport a la distribució de films europeus no nacionals a sales i altres plataformes, i la seva comercialització internacional, concretament mitjançant la subtitulació, el doblatge i l'audiodescripció.
El Parlament Europeu i el Consell han arribat a un acord sobre el nou Mecanisme Connectar Europa (CEF2 Digital), que esdevindrà un dels instruments de finançament més importants del fons per a la banda ampla Connecting Europe en el proper marc financer plurianual (2021-2027).
Amb un pressupost estimat de 3.000 milions d'euros, el nou CEF Digital es centrarà en les inversions estratègiques en infraestructures, incloent els corredors 5G al llarg de les principals vies de transport, que enllaçaran els usuaris d'Europa amb centres de computació d'alt rendiment i, en particular, amb connectivitat Gigabit per a comunitats amb 5G.
La Comissió ha iniciat un diàleg amb les parts interessades per garantir el suport del CEF Digital als estats membres alhora d'assolir els objectius de la Unió en matèria de Gigabit per a l'any 2025.
En aquest context, els municipis jugaran un paper clau en molts projectes concrets, ja que la Comissió pretén localitzar la revolució digital i donar suport a les comunitats intel·ligents.
En el marc d'aquest objectiu, la Comissió Europea ha organitzat un online workshop que es centrarà especialment en les possibles "aplicacions per a ciutats intel·ligents" per a les quals les comunitats poden necessitar solucions de connectivitat innovadores, com ara el 5G.
Els participants tindran l'oportunitat de compartir i debatre els seus projectes i idees amb persones de ciutats i municipis de tot Europa, així com directament amb membres de l'equip del CEF Digital.
L' online workshop tindrà lloc el divendres 24 de maig de 15:00 a 17:00 hores, la data límit per registrar-se és el mateix dia de l'esdeveniment a les 12:00 hores.
Els resultats de la convocatòria per a la participació a la Setmana europea de les regions i les ciutats ja estan disponibles.
En el document adjunt podreu consultar els partenariats regionals que han estat aprovats.
Tres dels projectes aprovats compten amb participació catalana:
La Setmana europea de regions i ciutats, coorganitzada per la Comissió Europea (DG REGIO) i el Comitè Europeu de les Regions, atreu més de 6.000 participants, ponents i periodistes, cada any per a realitzar més de cent tallers, exposicions, debats i sessions de networking diferents.
Enguany, les principals activitats tenen lloc a Brussel·les del 7 al 10 d'octubre, i els esdeveniments locals tenen lloc a Europa durant tot l'any.
L'objectiu de la setmana de les regions és que l'ens participant pugui organitzar una sessió de treball com a part d'una associació regional per intercanviar experiències, mostrar les bones pràctiques o facilitar la cooperació i la creació de xarxes amb diferents regions i ciutats.
També es pot participar en altres activitats organitzades per diferents socis.
Enguany, les sessions de treball estan vinculades a:
La Generalitat de Catalunya ha engegat el projecte europeu SLAIN (Salvar vides avaluant i millorant la xarxa viària transeuropea de transport, per les seves sigles en anglès).
Aquest projecte, que ha obtingut fons europeus del Connecting Europe Facility (CEF) 2014-2020, inclou altres socis de Grècia, Bèlgica Croàcia, Itàlia i els governs català i espanyol i té com a objectiu implantar un sistema d'avaluació i qualificació homogeni per a la xarxa viària.
Aquest model atorga una qualificació mitjançant estrelles a les carreteres a partir de l'anàlisi de les seves característiques funcionals, que permet definir actuacions a portar a terme per a millorar la seguretat.
Aquest sistema ja ha estat implementat per països capdavanters en seguretat viària a Europa com Suècia, Holanda o Anglaterra, i també a nivell mundial com Austràlia, i ha permès establir accions de manera més acurada i assolir importants reduccions d'accidentalitat a les seves xarxes viàries.
El Departament de Territori i Sostenibilitat i el Servei Català de Trànsit (SCT) estan desenvolupant aquesta iniciativa, en col·laboració amb la Direcció General de Trànsit (DGT) i el Reial Automòbil Club de Catalunya (RACC).
El projecte pretén aplicar el protocol SRS (Star Rating Score, qualificació per estrelles).
Aquest protocol se centra en l'anàlisi dels elements tècnics d'una carretera que influeixen en la probabilitat de tenir un accident o en la seva gravetat si l'accident es produeix.
A partir dels resultats, es qualifica amb estrelles, en funció de les prestacions de la carretera en termes de seguretat viària.
L'objectiu de la Generalitat és, un cop calibrat el mètode de càlcul al cas particular de Catalunya, establir un sistema que permeti introduir automàticament les dades dels sistemes de gestió amb què compta, aplicar el protocol SRS, per tal que aquesta avaluació ajudi a la definició i implementació de mesures destinades a millorar la seguretat de la xarxa viària.
La voluntat del Govern és obtenir el primer mapa de carreteres amb aquest sistema durant l'any vinent.
El Govern destinarà una inversió total de 2,2 milions d'euros al control i gestió de la qualitat i la seguretat de la xarxa viària de titularitat de la Generalitat de Catalunya.
En concret, durà a terme, amb abast pluriennal, tres actuacions: la realització d'un inventari digital dels elements funcionals de les carreteres de la xarxa, l'execució d'assaigs de control de qualitat i la implantació de la metodologia Star Rating d'EuroRAP.
Per a l'inventari digital dels elements funcionals de les carreteres de la xarxa de la Generalitat, el Govern hi invertirà prop de 960.000 euros fins al 2021 i, per als assaigs de control de qualitat, 1 milió d'euros fins al 2020.
Finalment, per a la implementació a Catalunya del sistema de qualificació per estrelles (Star Rating) d'EuroRAP, un referent internacional en matèria de seguretat viària, s'ha aprovat una despesa de 293.000 euros.
La convocatòria MSCA COFUND 2018 cofinançarà dos programes de formació i incorporació d'investigadors a Catalunya.
Els projectes cofinançats seran els següents:
La convocatòria COFUND de les Accions Marie Sklodowska Curie (MSCA) és un mecanisme de cofinançament que pretén estimular programes regionals, nacionals o internacionals, per a fomentar l'excel·lència en la formació dels investigadors, la mobilitat i el desenvolupament de la seva carrera professional.
Està destinada a entitats legals establertes en estats membres o Països Associats que financin o gestionin Programes de Doctorats o Programes d'Incorporació d'Investigadors.
Les accions Marie Sklodowska-Curie cerquen garantir el desenvolupament òptim i l'ús dinàmic del capital intel·lectual d'Europa, amb la fi de generar noves capacitats i innovació i, d'aquesta manera, realitzar plenament el seu potencial en tots els sectors i regions.
Tot i que Europa alberga un conjunt gran i diversificat de recursos humans capacitats en investigació i innovació, ha de renovar-lo, millorar-lo i adaptar-lo constantment a les necessitats del mercat laboral, que canvien ràpidament.
L'exitosa participació de Catalunya en el temps de vida del programa ha permès, a més de captar fons per a la recerca, alinear les polítiques catalanes d'atracció de talent i carrera investigadora a nivell europeu i ampliar la base científica i tecnològica de Catalunya.
La Generalitat i el Conselh Generau d'Aran han iniciat la captura d'exemplars de gall fer o indiot salvatge (Tetrao urogallus), una espècie amenaçada que habita en indrets freds del Pirineu.
Aquestes accions s'han realitzat conjuntament entre el Cos d'Agents Rurals i la Forestal Catalana i consisteixen en la col·locació de dispositius de seguiment als exemplars capturats.
L'actuació forma part d'una prova pilot en marxa des de l'any passat que té per objectiu millorar el coneixement de l'espècie, especialment en llocs on es desenvolupen activitats turístiques i treballs forestals.
S'emmarca dins del projecte Interreg POCTEFA HABIOS, que té per objectiu protegir i millorar la qualitat dels ecosistemes pirinencs i de la seva biodiversitat.
El projectes està integrat per socis catalans, navarresos i francesos.
Del total d'onze socis, dos són catalans: el Conselh Generau d'Aran i el Centre Tecnològic Forestal de Catalunya.
L'actuació compta amb el suport del Centre Tecnològic i Forestal de Catalunya.
Actualment, els mascles censats no arriben als 400 exemplars a Catalunya.
Així, en els deu últims anys l'espècie ha patit una regressió de prop del 30% a tot el Pirineu català.
La present licitació s'emmarca dins del Programa de Treball Telecom 2018 del Mecanisme Connectar Europa (CEF), iniciativa que té com a objectiu donar suport a la creació de capacitats en matèria de ciberseguretat i la cooperació operativa de l'Equip de Resposta davant d'Emergències Informàtiques (CSIRTs) sota la Directiva per la Seguretat a les Xarxes i Sistemes d'Informació (NIS).
La Directiva NIS estableix la xarxa CSIRT per tal de "contribuir al desenvolupament d'accions de suport i confiança entre els estats membres de la UE i promoure una cooperació operativa ràpida i eficaç".
La Xarxa Europea d'Informació i Seguretat (ENISA) té l'encàrrec de donar suport activament a la cooperació CSIRT, proporcionant tasques de secretaria i donant suport a la coordinació d'incidents.
L'objectiu general d'aquesta licitació és, doncs, donar suport a la xarxa de CSIRT d'acord amb el que estableix la Directiva NIS facilitant la cooperació transfronterera que abasta l'intercanvi de dades entre dos o més equips de resposta a incidents de seguretat informàtica participants basat en el concepte de confiança.
En concret, s'espera que el sol·licitant escollit treballi estretament amb l'ENISA, per a la instal·lació i el refinament del mecanisme de cooperació del CSIRTs, també conegut com MeliCERTes.
Les principals accions a càrrec del licitador seran les següents:
Aquesta licitació s'adreça principalment a equips de resposta a incidents de seguretat informàtica (CSIRT), autoritats nacionals de seguretat cibernètica, consorcis que incloguin proveïdors de serveis IT i consultories de gestió.
Els participants en la licitació signaran un contracte de tres anys amb la Comissió Europea.
L'objectiu de la present licitació és l'adquisició de Time Stacks per tal de fer un seguiment dels ajuts agrícoles de la PAC.
Es pretén obtenir l'accés als productes o serveis de Time Stacks per satèl·lit de molt alta resolució.
És a dir, una variació de la senyal en el temps (eix temporal), ja sigui adquirint el producte en si mateix, ja sigui obtenint l'accés a un portal que permeti l'extracció d'informació per un ús posterior.
La idea de la tècnica és captar la progressió del temps i del moviment.
En aquest cas, per a detectar l'evolució agrícola.
Aquest nou sistema de seguiment serà utilitzat per verificar que els ajuts de la PAC es concedeixen correctament, en base a les bases per les quals es donaven els ajuts, i detectar possibles irregularitats i/o fraus diversos.
L'objectiu general d'aquesta licitació consisteix en proporcionar una sèrie de dades i anàlisis nous que ajudin a identificar les futures polítiques, les tecnologies emergents, les demandes socials, els reptes i les oportunitats als camps de la bioeconomia dedicada als productes d'origen biològic i a la innovació.
La bioeconomia abraça tots aquells sectors relacionat amb els recursos biològics: animals, microorganismes, plantes, biomassa, etc. Una bioeconomia sostenibles necessita contribuir a la renovació de la base industrial de la UE alhora que col·laborar en adaptar-la al canvi climàtic.
La licitació està dividida en tres lots:
Aquesta licitació està finançada amb fons europeus a través del programa Horizon 2020.
El Galileo Masters, anteriorment conegut com el Concurs Europeu de Navegació per Satèl·lit (ESCN), és una competició internacional per a projectes amb idees innovadores enfocades a l'explotació dels sistemes globals de navegació per satèl·lit (GNSS).
El Galileo Masters commemora anualment els millors serveis, productes i solucions empresarials que utilitzen dades de navegació per satèl·lit (per exemple, Galileo, GPS, GLONASS o Beidou) en el seu dia a dia.
L'espectre d'innovacions presentades reflecteix les múltiples oportunitats que aquesta tecnologia orientada al futur fa possible.
Els projectes premiats aborden reptes globals amb competències revolucionàries en els camps de l'agricultura, el moviment intel·ligent, els vehicles aeris no tripulats, el turisme i els viatges, les ciutats intel·ligents i l'energia – per citar alguns exemples.
L'objectiu primordial d'aquest concurs és examinar el potencial de les aplicacions basades en l'Agència Europea dels Sistemes Globals de Navegació per Satèl·lit (EGNSS).
Es valoraran aquelles idees innovadores per a aplicacions de navegació per satèl·lit que responguin a les necessitats dels usuaris.
Les idees seran avaluades d'acord als criteris següents:
Els participants tindran l'oportunitat de guanyar una gran varietat de recompenses, que inclouran premis en efectiu, suport al desenvolupament de negocis i assistència tècnica entre d'altres beneficis que permetran als guanyadors situar la seva idea empresarial en un altre nivell.
A més a més, si la solució premiada es troba entre les 10 primeres innovacions guardonades, Galileo Masters posarà a la seva disposició el major accelerador E-GNSS, una acció de suport valorada en 62.000 €.
Més enllà del premi general i d'altres premis especials, també podeu sol·licitar premis regionals.
Podeu trobar els premis per a cada repte a la pàgina amb els challenges.
Les FET Flagship són iniciatives de recerca a gran escala, visionàries i impulsades per la ciència que aborden grans reptes científics i tecnològics.
Són iniciatives a llarg termini que reuneixen excel·lents equips de recerca en diverses disciplines, compartint un objectiu unificador regit per un ambiciós full de ruta.
La missió de la Graphene Flagship és portar el grafè, materials laminars relacionats i sistemes híbrids GRMs ( graphene related materials ) des d'un estat natural potencial fins al punt que pugin revolucionar múltiples indústries.
L'objectiu és aportar una nova dimensió a les tecnologies futures i situar Europa al centre del procés, transferint els retorns d'aquesta inversió en innovació, explotació econòmica i beneficis socials.
En el marc de la seva missió de transferir el grafè dels laboratoris al mercat, Graphene Flagship ha obert una convocatòria per captar socis industrials que puguin aportar els seus coneixements al consorci en diverses àrees de treball.
Graphene Flagship busca socis amb experiència provada en els següents topics:
Els nous socis seleccionats s'incorporaran als paquets de treball científics i tecnològics del Graphene Flagship, que es duran a terme entre l'1 d'abril del 2020 i el 31 de març del 2023.
L' Agencia Estatal de Investigación publica la present convocatòria amb l'objectiu de concedir d'ajuts per l'adquisició o millora de l'equipament científic i tècnic avançat.
Amb aquests ajuts es persegueix donar suport a la investigació de qualitat, la millora dels resultats i de l'impacte científic, econòmic i social dels mateixos, així com el funcionament de les infraestructures d'investigació existents.
Es prioritzaran les sol·licituds d'equipament cientificotècnic d'última generació, així com les que contemplin l'accés i l'ús compartit del mateix a investigadors de diferents grups de l'entitat beneficiària o d'altres entitats que compleixin els requisits per haver estat beneficiàries d'aquesta convocatòria.
El cost total d'inversió de cada projecte haurà de ser major o igual a 100.000 euros i menor o igual a 1.000.000 euros.
En funció de la classificació de les regions, s'estableixen diferents percentatges de cofinançament.
El finançament FEDER oscil·larà entre el 50% i el 85%, mentre que la part restant, que tindrà consideració de cofinanciación nacional, oscil·larà entre el 15% i el 50%.
El partenariat públicoprivat Fuel Cells and Hydrogen Joint Undertaking (FCH JU) convoca aquesta licitació amb una durada de 20 mesos.
Aquest partenariat es dedica a donar suport a la recerca i el desenvolupament tecnològic entorn l'energia d'hidrogen i les cèl·lules de combustible.
El seu objectiu és accelerar la introducció i penetració al mercat d'aquestes tecnologies, utilitzant el seu potencial com un instrument per aconseguir un sistema energètic lliure d'energies contaminants.
Això es realitzarà a través de desenvolupar un programa d'assistència que permeti passar d'una sèrie de plans a una sèrie d'inversions.
És a dir, a materialitzar els projectes.
Les autoritats públiques tenen recursos limitats per accedir a l'experiència financera, tècnica i legal necessària per a desenvolupar projectes entorn aquestes tecnologies.
En aquest sentit, aquest projecte serà de gran ajuda per a la implementació.
Els dos objectius generals i les dues tasques d'aquest contracte són els i les següents:
Aquesta licitació està finançada per fons europeus a través del programa Horizon 2020.
L'ICAEN, l'Institut Català d'Energia, programa d'incentius a la mobilitat eficient i sostenible (Programa MOVES regulat per les bases reguladores publicades al Real Decret 72/2019, de 15 de febrer en què l'IDAE va regular que les comunitats autònomes el convoquessin.
Les actuacions que es podran realitzar són:
MOVES està cofinançat pel programa FEDER en el marc del Programa Operativo Plurirregional de España 2014-2020 (POPE).
Pressupost: 7.300.768,41€ | Data límit: finalitza quan s'esgoti el pressupost disponible per a cada actuació, o com a màxim el dia 31 de desembre de 2019
La vostra participació al Cos Europeu de Solidaritat no té perquè acabar alhora que finalitza el vostre projecte ocupacional o la vostra estada en pràctiques.
Amb aquest concurs, la Unió Europea us convida a compartir fotos i vídeos del què ha estat la vostra experiència al Cos Europeu de Solidaritat i així poder optar a un premi de dos bitllets d'avió per a qualsevol destinació europea.
El concurs començarà al maig i finalitzarà a l'agost del 2019.
Tots els participants rebran una invitació per correu electrònic per explicar la seva experiència de pràctiques o treball al Cos Europeu de Solidaritat en forma de text, foto o vídeo.
Podreu descriure la vostra història en els següents àmbits:
Podeu penjar una o més fotos/vídeos per a cada categoria.
Al final del concurs es seleccionaran 18 publicacions tenint en compte els "m'agrada" que han rebut a la pàgina de Facebook i la puntuació d'un jurat expert.
L'avaluació del jurat es farà en base els criteris de rellevància i adequació als temes de la competició, expressió de la creativitat, qualitat estètica i persuasió dels missatges.
Les publicacions es jutjaran en base el contingut, el text i la qualitat.
Els 18 guanyadors seran contactats per correu abans del 5 de setembre del 2019.
Els 8 primers guanyadors també seran convidats a l'esdeveniment final del Cos Europeu de Solidaritat on podran compartir l'experiència del seu projecte.
Aquestes són les dates de publicació:
El contractista haurà de realitzar un estudi sobre la incidència i els costos de les cures no formals/informals prolongades en el marc de la Unió Europea.
Les cures informals, altrament dites no professionals o familiars, són aquelles proporcionades per la família, els amics, els veïns o els parents, que proporcionen suport social i assistència mèdica quan és necessari.
Els cuidadors informals no acostumen a tenir una formació especialitzada en l'àrea i no estan regulats per l'Estat.
La duració del contracte és de 18 mesos.
Aquesta licitació està finançada amb fons europeus a través del programa EaSi.
Erasmus for Young Entrepreneurs és un programa de mobilitat transfronterera que ofereix als joves emprenedors la possibilitat d'aprendre dels empresaris experimentats que gestionen petites empreses en els països participants.
L'objectiu general del programa és potenciar l'emprenedoria, desenvolupar perspectives internacionals, fomentar la competitivitat de les pimes europees i impulsar el potencial dels joves emprenedors.
La present convocatòria s'emmarca en la finalitat d'ampliar i reforçar la xarxa existent d'Organitzacions Intermediàries (IOs) que actuen com a eixos de contacte locals entre joves emprenedors i empresaris experimentats.
Les IOs seleccionades seran les encarregades d'implementar el programa Erasmus per a joves emprenedors a nivell local.
En particular, s'espera que realitzin el següent conjunt d'activitats:
La convocatòria s'adreça principalment a entitats legals en forma de consorci, amb capacitat de cooperar amb totes les altres organitzacions i autoritats implicades en el programa de mobilitat, habilitant als nous emprenedors la seva participació en les activitats de mobilitat previstes.
Les organitzacions intermediàries seleccionades rebran el suport de les Oficines de Suport (SO) existents, per tal de facilitar la coordinació i gestió del programa entre els països participants.
Pressupost: 5.581.701 € (el màxim per projecte és de 750.000 €) | Data límit: 11/07/2019
La iniciativa europea ICT (Informació i Tecnologia de la Comunicació) per a pimes industrials (I4MS) premiarà a la companyia que hagi implementat amb més èxit el seu experiment de transformació digital o innovació amb el suport de les I4MS Innovation Actions.
La iniciativa europea ICT per a pimess industrials (I4MS) connecta pimes, startups i societats de mitjana capitalització amb els hubs europeus d'innovació digital.
A través d'experiments finançats per la UE i casos pràctics, ambdues parts treballen conjuntament per innovar amb les oportunitats digitals que la indústria 4.0 ofereix, operant en àrees com ara la fabricació additiva, la internet de les coses, robòtica, computació d'alt rendiment (HPC), CPS o tecnologies làser.
La present convocatòria està oberta a totes les pimes o societats de mitjana capitalització que hagin rebut suport financer i tecnològic d'un dels projectes de la iniciativa I4MS des del seu llançament l'any 2013 (Fortissimo, Cloudflow, CloudSMEs, LASHARE, INTEFIX, EuRoC, Appolo, ReconCell, BeinCPPS, Fortissimo2, HORSE, MIDIH, Cloudifacturing, L4MS and AMable).
El guanyador exemplificarà l'esforç i l'enfocament que es necessita per a millorar les oportunitats de negoci i fer que les pimes i empreses de mitjana capitalització siguin més competitives en un món globalitzat gràcies als avantatges que la transformació digital proporciona.
Els I4MS II Disruptors Awards tenen com a objectiu reconèixer l'excel·lència de les pimes i les societats de mitjana capitalització en incorporar tecnologies facilitadores essencials proporcionant-los-hi oportunitats de reconeixement públic.
Així doncs, el guanyador dels I4MS II Disruptors Awards gaudirà d'aquest seguit d'oportunitats:
Aquest programa té com a objectiu millorar els processos d'internacionalització de les pimes, mitjançant la implementació de Plans d'Acció de Màrqueting Digital Internacional com a part de la seva estratègia de promoció als mercats exteriors.
D'aquesta manera es vol assolir una posició competitiva sostenible al mercat seleccionat que contribueixi, en última instància, a millorar la base d'aquelles empreses exportadores regulars.
Els ajuts estaran dividits en els serveis següents:
El pressupost disponible per aquesta fase és de 32.000 euros.
El cost màxim elegible serà de 4.000 euros (IVA no inclòs), prefinançat en la seva totalitat per l'empresa beneficiària i cofinançat en un 40% pel FEDER.
La quantia màxima d'ajuda per empresa serà, doncs, de 1.600 euros.
En són potencial beneficiaris les pimes i autònoms de la demarcació territorial de la Cambra de Comerç de Manresa, que estiguin donats d'alta al Cens de l'IAE (l'Impost sobre Activitats Econòmiques).
Aquest programa està cofinançat pel FEDER en un 50%.
Pressupost: 53.115,48€ (amb una quantia màxima de 1.600 euros per empresa) | Data límit: 31/10/2019